DRT ยังโตดีแม้ครึ่งปีหลังเข้า Low Seasonปันผลจูงใจกว่า 6% ซื้อ-ขายต่ำกว่าเป้า 5 บ.
โบรกฯชี้ DRT ยังเติบโตได้ดีม้ครึ่งปีหลังเข้าโลว์ซีซั่น เงินปันผลตอบแทนน่าสนใจกว่า 6% ซื้อขายต่ำกว่าราคาเป้าหมาย 5 บาท คงคำแนะนำ TRADING BUY
11 ก.ย. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (11 ก.ย.) ว่า ในครึ่งปีหลังสำหรับบริษัท ผลิตภัณฑ์ตราเพชร จำกัด (มหาชน) หรือ DRT จะเข้าสู่ช่วงโลว์ซีซั่น ส่งผลให้กำไรจะชะลอตัวจากครึ่งปีแรก แต่ยังเติบโตได้ดีจากช่วงเดียวกันของปีก่อนถึง 87% จากฐานที่ต่ำในปีก่อน
ภายใต้สถานการณ์ตลาดในประเทศที่อ่อนแอ DRT มีการปรับตัว มุ่งเน้นขยายตลาดไปยัง CLMV มากขึ้น เพิ่มความหลากหลายสินค้าเน้นสินค้าที่สร้างมูลค่า คาดยอดขายในปี 2558 จะยังเติบโตได้ 4% ขณะที่กำไรจะฟื้นตัว 329 ล้านบาท เติบโต 14% มีเงินปันผลตอบแทนน่าสนใจ 6.2% ราคาหุ้นซื้อขายต่ำกว่าราคาเป้าหมาย 5 บาท คงคำแนะนำ TRADING BUY